TH บวกแรง 6% โบรกเชียร์ซื้อเป้า 8 บ. ครึ่งหลังลุยซื้อหนี้เพิ่ม คาดดันกำไรปีนี้โตทะลัก126%
TH บวกแรง 6% โบรกเชียร์ซื้อเป้า 8 บ. ครึ่งหลังลุยซื้อหนี้เสียเพิ่ม คาดดันกำไรปีนี้โตทะลัก 126% แตะ 218 ล้านบาท ปี 66 เด่นต่อกำไรทะลุ 352 ล้าน
TH บวกแรง 6% โบรกเชียร์ซื้อเป้า 8 บ. ครึ่งหลังลุยซื้อหนี้เสียเพิ่ม คาดดันกำไรปีนี้โตทะลัก 126% แตะ 218 ล้านบาท ปี 66 เด่นต่อกำไรทะลุ 352 ล้าน
19 ส.ค. 2565

ผู้สื่อข่าวรายงานว่า วันนี้(18 ส.ค.65) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 12:20 น.อยู่ที่ระดับ 4.78 บาท บวก 0.26 บาท หรือ 5.75% ราคาหุ้นสูงสุด 4.80 บาท ราคาหุ้นต่ำสุด 4.52 บาท ด้วยมูลค่าซื้อขาย 176.96 ล้านบาท

บล.ดาโอ ระบุในบทวิเคราะห์ (16 ส.ค.65) คงคำแนะนำ “ซื้อ” TH ให้ราคาเป้าหมาย 8.00 บาท หลังบริษัทรายงานกำไรสุทธิไตรมาส 2/2565 ทำสถิติใหม่สูงสุดที่ 68 ล้านบาท เติบโต 209% เทียบช่วงเดียวกันของปีก่อน และ เติบโต 48% เทียบช่วงเดียวกันของปีก่อน ดีกว่าตลาดคาดไว้อยู่ที่ 60 ล้านบาท ซึ่งเป็นผลจากการรับรู้รายได้ธุรกิจ AMC เต็มไตรมาสจากหนี้เสียที่ซื้อในไตรมาส 1/2565, cash collection ที่เพิ่มขึ้นเป็น 38 ล้านบาท และรายได้ค่าเช่ากลับมาเพิ่มขึ้นสูง ทำให้อัตรากำไรขั้นต้น (GPM) ปรับตัวเพิ่มขึ้นเป็น 87%
นอกจากนี้ คงประมาณการกำไรสุทธิปี 2565 อยู่ที่ 218 ล้านบาท เติบโต 126% เทียบช่วงเดียวกันของปีก่อน และปี 2566 อยู่ที่ 352 ล้านบาท โต 62% เทียบช่วงเดียวกันของปีก่อน จากการเข้าซื้อหนี้เสียเพิ่มขึ้นคิดเป็นมูลหนี้ 6.0 พันล้านบาทต่อปี แล้วจะทำให้อัตรากำไรขั้นต้น (GPM) เพิ่มขึ้นเป็น 76%
ขณะที่ประเมินว่าบริษัทจะเริ่มบันทึกค่าใช้จ่ายสำรองจากการเข้าซื้อหนี้เสียในไตรมาส 4/2565 ราคาหุ้น outperform SET เพิ่มขึ้น 14% ในช่วง 1 เดือนที่ผ่านมา จากผลการดำเนินงานไตรมาส 2/2565 ที่จะขยายตัวสูง
ทั้งนี้คงคำแนะนำ “ซื้อ” จากการเข้าประมูลเข้าซื้อ NPL ที่เพิ่มขึ้น โดยไม่มีความจำเป็นที่จะต้องกู้ยืมเงินเหมือนผู้ประกอบการอื่นในช่วง 1-2 ปีจากฐานเงินทุนของบริษัทที่สูง และผลการดำเนินงานที่เข้าสู่ New S-Curve และทำให้ ROE เพิ่มขึ้นสูง